
1. Alcătuiește o propoziție, în care pronumele personal cu funcție sintactică de complement prepozițional din enunțul: M-am întâlnit cu ei, dar nu am vorbit. să fie atribut.

2. Alcătuiește o propoziție, în care pronumele personal cu funcție sintactică de complement indirect din enunțul: Nu credeam că lui o să i se pară suspectă lipsa mea. să fie atribut.


3. Alcătuiește o propoziție, în care pronumele personal cu funcție sintactică de atribut din enunțul: Și-a spus în sinea lui că pericolul a trecut. să fie nume predicativ.

4. Alcătuiește o propoziție, în care pronumele personal cu funcție sintactică de complement indirect din enunțul: V-a spus că nu vine, dar nu-l cred. să fie complement direct.

5. Rescrie corect enunțul: Doamna profesoară ne-a spus să facem un rezumat pe scurt a acestei opere însă nai cum să faci asta fără a citii tot textul în întregime.


6. Rescrie corect enunțul: Pe canalul nostru de știri va urma în continuare un program despre scrierea corectă.

7. Rescrie corect enunțul: Ioana prietena mea s-a acidentat la ski și vroiam să merg săi duc un buchet de florii.


8. Scrie unități frazeologice sinonime cu următoarele expresii: a pune umărul, a-l duce gândul, a spăla putina, odată cu zorile, a fi numai ochi și urechi, a i se rupe inima, cât a-i zice pește, a veni pe lume.
9. Alege varianta corectă: chiuvetă/ghiuvetă, chimono/chimonou, giuvaier/giuvaer, ghips/gips, genuflexiune/genoflexiune, gheabă/ghebă, geamandură/giamandură, a tace/a tăcea, argeșan/argeșean.

10. Selectează din următorul enunț trei atribute exprimate prin părți de vorbire diferite: Răsai asupra mea, lumină lină,/ C-an visul meu ceresc d-odinioară;/ O, maică sfântă, pururea fecioară, În noaptea gândurilor mele vină. (Mihai Eminescu)


11. Alcătuiește enunțuri respectând cerințele: subiect -  pron posesiv; atribut verbal – formă verbală nepersonală de gerunziu, complement prepozițional – formă verbală nepersonală de supin.


12. Rescrie următorul enunț, transformându-l în propoziție simplă: Ca o șopârlă însă, cu labele întinse, colbăind cu coada și scheunând, se târâie câinele până în apropierea ei.

13. Rescrie enunțul următor astfel încât atributul substantival prepozițional să devină atribut substantival genitival: Acel joc de copii îmi trezește nostalgii.


14. Rescrie propoziția următoare, astfel încât termenii subiectului multiplu să fie coordonați disjunctiv: Mara și Georgiana mă vor ajuta la teme.

15. Dezvoltă enunțul adăugând un atribut adjectival și un atribut substantival prepozițional: Acum mama are gripă.


16. Alcătuiește o frază în care să fie raport de coordonare copulativă între două propoziții secundare.



17. Scrie trei fraze în care propoziția ”să citesc o carte” să fie pe rând: completivă directă, completivă prepozițională și atributivă.

18. Completează cu o propoziție enunțul Am cumpărat șase mere, precizând tipul raportului sintactic din fraza obținută.

19. Alcătuiește un enunț exclamativ care să conțină un circumstanțial de loc și un enunț imperativ care să conțină un circumstanțial de scop.

20. Formulează o idee despre importanța comunicării în familie sub forma unei fraze alcătuite din două propoziții aflate în raport de coordonare concluzivă.





